సామాన్యుడి చెంతకే బ్యాంకు సేవలు
- 11 సంస్థలకు 'పేమెంట్‌ బ్యాంకు' అనుమతులు
-  జాబితాలో తపాలా శాఖ, రిలయన్స్‌, ఎయిర్‌టెల్‌
    ముంబయి: దేశంలో కొత్త బ్యాంకుల సందడి మరింతగా పెరగనుంది. తాజాగా భారతీయ రిజర్వు బ్యాంక్‌ (ఆర్‌బీఐ) తపాలా శాఖతో పాటుగా 11 సంస్థలకు పేమెంట్‌ బ్యాంకులను తెరిచేందుకు సూత్రప్రాయంగా అనుమతులను మంజూరు చేసింది. ఇందులో ఆదిత్య బిర్లా నువో, ఎయిర్‌టెల్‌ ఎం కామర్స్‌, చోళమండలం డిస్ట్రిబ్యూషన్‌, తపాలా శాఖ, ఫినో పే టెక్‌, నేషనల్‌ సెక్యూరిటీ డిపాజిటరీ, రిలయన్స్‌ ఇండస్ట్రీస్‌, టెక్‌ మహీంద్రా, వొడాఫోన్‌ ఎం-పెసా సంస్థలతో పాటు సన్‌ ఫార్మాకు చెందిన దిలిప్‌ శాంతిలాల్‌ సంఘ్వీ, పేటీఎం సంస్థకు చెందిన విజయ శేఖర్‌ అనే ఇద్దరికి కూడా వ్యక్తిగత లెసెన్స్‌లను జారీ చేసింది. దీంతో దేశ నలు మూలల ఉన్న తపాలా కార్యాలయాల ద్వారా ఎక్కు వ మంది భారతీయులకు త్వరలోనే బ్యాంకింగ్‌ సేవలు అందుబాటులోకి వచ్చే అవకాశం ఉంది.ఈ అనుమతులు 18 నెలల పాటు చెల్లుబాటులో ఉండనున్నాయి. పేమెంట్‌ బ్యాంకులు దాదాపు రూ. లక్ష వరకు డిపాజిట్లను సేకరించడానికి, కరెం ట్‌ మరియు సేవింగ్‌ బ్యాంక్‌ డిపాజిట్లను అం దించేందుకు అవకాశాన్ని కలిగి ఉంటాయి. ఈ కొత్త బ్యాంకులు ఇంటర్‌నెట్‌ బ్యాంకింగ్‌తో పాటు డెబిట్‌కార్డు సేవలను కూడా అందించేందుకు వెసు లుబాటు ఉంటుంది. పేమెంట్‌ బ్యాంకులు సాధా రణ బ్యాంకుల మాదిరిగా అప్పులు ఇచ్చేం దుకు, క్రెడిట్‌ కార్డులు జారీ చేసేందుకు మాత్రం ఎలాంటి అవకాశం ఉండదు. కొత్త బ్యాంకుల దరఖాస్తులు మళ్లీ 'బాహ్య సలహా కమిటీ' (ఈఏసీ) పరిశీలనుకు వెళ్లనున్నాయి. ఆర్‌బీఐ సెంట్రల్‌ బోర్డుకు డైరెక్టర్‌ నిచికేత్‌ మోర్‌ నేతృత్వంలోని పెమెంట్‌ బ్యాంకుల కమిటీ వాటిని పరిశీలించిన తరువాత కేంద్రబ్యాంకుకు తుది అనుమతులకు పంపనుంది.
కీలక ముందడుగు: జైట్లీ
 న్యూఢిల్లీ: భారతీయ రిజర్వు బ్యాంకు (ఆర్‌బీఐ) బుధవారం 11 సంస్థలకు 'పేమెంట్‌ బ్యాంకు' లైసెన్సులను జారీ చేయడం దేశ బ్యాంకింగ్‌ వ్యవస్థలో ఒక కీలక ముందడుగని కేంద్ర ఆర్థిక మంత్రి అరుణ్‌ జైట్లీ అభిప్రాయపడ్డారు. దీని వల్ల వ్యవస్థలోకి కొత్తగా నగదు వచ్చి చేరుతుందన్నారు. గ్రామీణ ప్రాంతాలకు కూడా బ్యాంకింగ్‌ సేవలు విస్తరించేందుకు అవకాశం ఏర్పడుతుందని తెలిపారు. ఎస్‌బీఐతో సహా చాలా పెద్ద బ్యాంకులు గ్రామీణ ప్రాంతాలకు తమ సేవలను విస్తరిం చాలని యోచిస్తున్నాయని జైట్లీ వివరించారు. తాజాగా లైసెన్స్‌ల జారీ వల్ల ఆయా బ్యాంకులు తమ స్వప్నాన్ని నిజం చేసుకునేం దుకు మార్గం సుగమం కానుందని ఆయన అన్నారు.
ఇక పల్లెపల్లెకు బ్యాం'కింగ్‌'
    ఆర్‌బీఐ కొత్తగా పదకొండు సంస్థలకు పేమెంట్‌ బ్యాంకుల ఏర్పాటుకు అనుమతులు జారీ చేయడంతో దేశంలోని మూలమూలకు కూడా బ్యాంకింగ్‌ సేవలను విస్తరించే అవకాశం ఉంది.అనుమతులు పొందిన సంస్థలు సాధారణ బ్యాంకుల మాదిరిగా ప్రత్యేకంగా శాఖలను తెరవాల్సి అవసరం ఉండదు. అధునాతన సాంకేతికత సౌలభ్యాన్ని వాడుకొంటూ ఆయా సంస్థలు పేమెంట్స్‌ కోసం సదరు గ్రామాల్లో లేదా పట్టణంలో వ్యాపారాలు నిర్వహించే వారితో డిపాజిట్ల సేకరణ, నగదు చెల్లింపులు వంటి లావాదేవీలను జరిపేందుకు వీలుపడుతుంది. కిరాణా దుకాణాలలో సైతం ఈ కేంద్రాలను ఏర్పాటు చేసే వీలుంటుంది. కాబట్టి ఖాతాదారులు ఈ కేంద్రాల ద్వారానే తమ ఖాతాలలో నిధులను నిర్వహిం చుకోవచ్చు. చెల్లింపులు జరపవచ్చు, బిల్లులు చెల్లించ వచ్చు, మ్యూచువల్‌ ఫండ్స్‌, బీమా పాలసీలను కొనుగోలు చేసుకోవచ్చు. ఇతర ఖాతాల్లోకి నగదును బదిలీ చేసుకొనే వెసులుబాటు కూడా లభిస్తుంది. విడిగా శాఖలను భారీ స్థాయిలో ఏర్పాటు చేయాల్సిన అవసరం లేదు కాబట్టి తక్కువ ఛార్జీలకే లావాదేవీలను అందించే వెసులబాటు ఈ సంస్థలకు లభించనుంది. ఇక్కడ డిపాజిట్‌ చేయడం వల్ల తక్కువ వడ్డీ లభిస్తుంది. ఎందుకంటే ఈ బ్యాంకులు తాము సేకరించిన నిధులను విధిగా ప్రభుత్వ పథకాలలోనే పెట్టుబడి పెట్టాల్సి ఉంటుంది.
మీ స్నేహితులకు రికమెండ్ చెయ్యండి